شەھید نامرێ

شەھید نامرێ () دروشمێکی کوردییە کە لە بەشە جیاوازەکانی کوردستان بۆ ئەو کەسانەی لەلایەن حکوومەتەوە دەکوژرێن بەکاردەھێنرێت. مەبەست لەو دروشمە ئەوەیە کە ڕێگا و بیروباوەڕی ئەو کەسانە درێژە و بەردەوامی دەبێت و نافەوتێ.

 مێژوو 
مێژووی ئەو دروشمە دەگەڕێتەوە بۆ سەدەی بیستەم و زیاتر بۆ ئەو گەریلا و پێشمەرگانەی کە لەلایەن حکوومەتەکانی تورکیا و ئێرانەوە دەکوژرێن بەکاردەبردرێت. لە سەرەتای شەڕی تورکیا و کوردەوە، پەکەکە و ھاوپەیمانانی ئەو دروشمە بۆ قوربانییەکانیان بەکاردێنن. بۆ شەڕڤانانی ڕۆژاوای کوردستانیش ئەو دروشمە بەکاردێت. ھەندێک جار ئەو دروشمە بۆ ئەو کەسانەی کە لەلایەن ڕژێمی بەعس و داعشەوە کوژراون بەکاردەبردرێت. ھەروەھا ئەو دروشمە بۆ کەسانی سیاسی و مەدەنیش کە بە ھەر ھۆکارێکەوە کوژراون بەکاربردراوە. لە سەرھەڵدانی ٢٠٢٢ لە ڕۆژھەڵاتی کوردستان و ئێران ئەو دروشمە بووە یەکێک لە سەرەکیترین دروشمە کوردییەکان کە لەکاتی خۆپیشاندان و چوونە سەر گۆڕی قوربانییەکان بەفراوانی بەکارھێنرا.

 سەرچاوەکان 

پۆل:دروشمە کوردییەکان